У чэрвені 1812 г. французскія войскі пад камандаваннем маршала Даву прайшлі праз Заслаўе і ўвайшлі ў Мінск. Маршал Даву адразу ж звярнуўся да мясцовага насельніцтва з просьбай дапамагаць французскім войскам, аргументуючы гэты зварот тым, што імператар Напалеон Банапарт пасля перамогі над Расіяй адновіць незалежнасць Рэчы Паспалітай. Таму вядома, што заклік маршала Даву выклікаў прыліў энтузіязму сярод шляхты, інтэлігенцыі і мяшчанства ва ўсім краі, у тым ліку і ў Заслаўі. Быў створаны Мінскі дэпартамент Вялікага княства Літоўскага, які складаўся з прадстаўнікоў мясцовай шляхты. Камітэту перадавалася ўся паўната ўлады ў Мінску і яго ваколіцах. Паліцмайстрам Мінска быў абраны граф Караль Пшаздзецкі, які на свае ўласныя грошы падрыхтаваў два (!) палка ураджэнцаў Беларусі для напалеонаўскай арміі.